Ο Αναγνώστης Σπυρίδων Κοπανίτσας ή Κοπανίτζας (1755 - 1838 ή 1839) ήταν αγωνιστής του 1821, Φιλικός και προύχοντας από τη Βορδώνια της επαρχίας Μυστρά. Το 1821 φυλακίστηκε στην Τρίπολη μαζί με τους άλλους προεστούς και προύχοντες. Συμμετείχε στον αγώνα της απελευθέρωσης. Έγινε πληρεξούσιος στη Γ΄ Εθνοσυνέλευση Επιδαύρου το 1826 και στη Γ΄ Εθνοσυνέλευση Τροιζήνας το 1827 υπογράφοντας τελευταίος.